Diari Oficial de la Generalitat Valenciana


Sumari del DOGV 3957, del 12-03-2001 (2001/2102)

ORDRE de 12 de febrer de 2001, del conseller de Cultura i Educació, per la qual es regula el preu públic que ha de percebre la Conselleria de Cultura i Educació per la venda de determinada publicació.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/02/12/(2)/dof/vci/html**

### Dades del document

Número de DOGV
:   3957

Data del DOGV
:   12-03-2001

Secció del DOGV
:   I. DISPOSICIONS GENERALS

Número del document
:   2001/2102


Data del document
:   12-02-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Conselleria Cultura i Educació
    * llista de preus
    * indústria del llibre
    * legislació
    * preu autoritzat
    * publicació

ORDRE de 12 de febrer de 2001, del conseller de Cultura i Educació, per la qual es regula el preu públic que ha de percebre la Conselleria de Cultura i Educació per la venda de determinada publicació. [2001/X2102]
  
El Decret 73/1991, de 13 de maig, del Consell de la Generalitat Valenciana (DOGV de 5 de juny de 1991), estableix el règim general aplicable als preus públics de la Generalitat Valenciana, així com el procediment de fixació i aprovació de les quanties. L'article 3.1 del decret atribueix al Govern Valencià la competència per a establir la relació de béns, servis i activitats susceptibles de ser retribuïts per preus públics, a proposta conjunta de la Conselleria d'Economia i Hisenda i de cada una de les Conselleries que els presten o de què depenguen els organismes o ens corresponents.
  
En compliment del manament del citat article 3.1, el Decret 227/1991, de 9 de desembre, del Govern Valencià, va determinar els béns, serveis i activitats susceptibles de ser retribuïts per preus públics i en va establir una relació posteriorment modificada pel Decret 159/1992, de 28 de setembre (DOGV de 27 de desembre de 1991 i 8 d'octubre de 1992 respectivament).
  
La disposició addicional sisena de la Llei 12/1997, de 23 de desembre, de Taxes de la Generalitat Valenciana, ha fet una nova redacció de l'annex de l'esmentat Decret 227/1991, en la qual es contemplen com a susceptibles de ser retribuïts per preus públics els serveis de venda de publicacions i subscripcions a publicacions periòdiques de totes les Conselleries.
  
Per tot això, atés el que estableix l'article 3.2 del Decret 73/1991, del Consell de la Generalitat Valenciana, després de l'elaboració de la memòria economicofinancera que determina si els preus proposats cobreixen el cost del lliurament de béns que amb ells es remunera, i a la vista de l'informe favorable de la Direcció General de Tributs de la Conselleria d'Economia i Hisenda,
  
ORDENE
  
Primer. Objecte
  
La present ordre té per objecte la regulació del règim jurídic aplicable al preu públic que ha de percebre la Conselleria de Cultura i Educació per la venda de la publicació a què es refereix l'apartat 4 de la present ordre.
  
Segon. Pressupost de pagament
  
Constitueix el pressupost de pagament del preu públic regulat en esta ordre, l'adquisició per preu de la publicació a què es refereix l'apartat anterior.
  
Tercer. Obligats al pagament
  
Són subjectes obligats al pagament del preu públic regulat en la present ordre els adquirents de la publicació a què es refereix l'article següent.
  
Quart. Quanties
  
U. El preu públic objecte de la present ordre s'exigirà segons disposa el següent quadre de tarifes:
  
Publicació PTA/unitat Euros/unitat
  
DISPOSICIONS LEGALS 1999 3.365 20,22
  
Dos. Al preu públic a què es refereix l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de la publicació.
  
Quint. Exigibilitat i pagament
  
L'obligació de pagament del preu regulat en la present ordre naixerà quan s'adquirisca la publicació a què es refereix l'article anterior.
  
Això no obstant, en el cas de comandes per correu, telèfon o qualsevol altre mitjà de comunicació, el preu s'exigirà per endavant i caldrà acreditar el pagament abans del lliurament de les publicacions.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València 12 de febrer de 2001
  
El conseller de Cultura i Educació,


Còpia Permalink ELI